Ûnser diemuotiges gebett vor an. lieben herren, als ir ûns an einem brief
verschriben hant, wie Jacob Bueler, der ûnser, Ymer von Zeiningen,
dem ûwern, etzwas siner alpen und bergen verbotten haben sûlle. Item, denne
in dem andern ûwern briefe, wie ir von bruoder Heinis seligen kamen
erben und gelassnen guotes wegen, den teilen so dar zuo meinen, rechte
ze habenne, morne uff den zistag fûr ûwer raete und gerichte
tage verkûndet habent. Item, dis wir gerne an den selben Bueler den
ûnsern bracht haettin, den wir aber nu zemal nit haben mugen,
wont er von siner unmuosse wegen ietz nit heyme ist. Har umbe
wir ùch ietz nit kûnnen geantwûrten, als balde wir inn aber
haben mugen und wir sine meinunge verstanden, so wellen wir ûch
von sinen
wegen
unverzogenlich antwûrten. Gott staete ûwer ere. Datum
die urbani martius anno item xi.
propste
und capitel ze Inderlappen